Ministru kabineta noteikumu projekta

**“Grozījumi Ministru kabineta 2016. gada 14. jūnija noteikumos Nr. 361 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā, septītā un 9. panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 14. jūnija noteikumi Nr. 361 „Noteikumi par augļu un dārzeņu ražotāju organizācijām” (turpmāk – noteikumi Nr. 361) nosaka augļu un dārzeņu ražotāju organizāciju atzīšanas kritērijus, atzīšanas kārtību, kā arī darbības nosacījumus un kontroli, kā arī kārtību, kādā piešķir, administrē un uzrauga Eiropas Savienības (turpmāk – ES) atbalstu augļu un dārzeņu ražotāju organizācijām.Pamatojoties uz Komisijas 2016. gada 10. jūnija Deleģēto regulu (ES) Nr. 2016/921, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem, (turpmāk – regula Nr. 2016/921) tiek turpināts īstenot ES pagaidu ārkārtas atbalsts augļu un dārzeņu nozarei dēļ Krievijas valdības 2014. gada 7. augusta ieviestā aizlieguma no ES importēt Krievijā konkrētus produktus, t.sk. augļus un dārzeņus (turpmāk – Krievijas embargo), radītajām sekām nozarei. Krievijas embargo ir radījis nopietnus tirgus traucējumu draudus, kuru iemesls ir cenu krišanās dēļ nopietna ES eksporta tirgus zuduma.Krievija bija stratēģisks ES tirdzniecības partneris, turklāt augļi un dārzeņi veidoja lielu daļu no visiem uz Krieviju eksportētajiem lauksaimniecības produktiem. Tādēļ importa aizliegums strauji radīja nestabilu situāciju gan augļu un dārzeņu tirgū, gan augļu un dārzeņu ražotājiem, jo, zūdot eksporta iespējai uz Krieviju, tiem izveidojās liekās produkcijas uzkrājumi, ES iekšējā tirgū palielinājās produkcijas piedāvājums, līdz ar to pazeminoties produktu tirgus cenām.Lai stabilizētu cenas un kopējo situāciju tirgū, Eiropas Komisija (turpmāk – EK) pieņēma Komisijas 2014. gada 29. septembra Deleģēto Regulu (ES) Nr. 1031/2014, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem. Tās ietvaros tika piešķirta finansiālā palīdzība tādiem tirgus pasākumiem kā augļu un dārzeņu izņemšana no tirgus bezmaksas izplatīšanai un izplatīšanai citiem galamērķiem, ražas novākšana priekšlaikus vai tās nenovākšana, un šie pasākumi īstenojami laika posmā no 2014. gada 30. septembra līdz dienai, kad sasniegti katrai dalībvalstij noteiktie atbalsta tiesīgie produktu daudzumi, vai līdz 2015. gada 30. jūnijam.Latvijai šim periodam pasākumu īstenošanai kopumā tika piešķirts šāds atbalstam piemērojamais apjoms: 3 000 tonnas, kas tika izmantots pilnībā, kopumā saņemot atbalstu 148 tūkst. euro apmērā.Pamatojoties uz to, ka 2015. gada vasarā situācijā vēl joprojām ES augļu un dārzeņu tirgū nebija stabilizējusies, ko papildus Krievijas embargo ietekmēja nelabvēlīgā augļu un dārzeņu ražošanas sezona Polijā (vasarā bija ilgstošs sausuma periods un septembrī ilggadīgie stādījumi piedzīvoja salnas), kas ir lielākais šo produktu ražotājs un eksportētājs ES, EK saskaņā ar Komisijas 2015. gada 7. augusta Deleģēto Regulu (ES) Nr. 2015/1369, ar kuru groza Deleģēto regulu (ES) Nr. 1031/2014, ar ko nosaka turpmāku pagaidu ārkārtas atbalsta pasākumus konkrētu augļu un dārzeņu ražotājiem, (turpmāk – Regula Nr. 2015/1369) atbalstu pagarināja līdz 2016. gada 30. jūnijam vai līdz dienai, kad sasniegti katrai dalībvalstij noteiktie atbalsta tiesīgie produktu daudzumi.Latvijai šim periodam pasākumu īstenošanai kopumā tika piešķirts šāds atbalstam piemērojamais apjoms: 4 750 tonnas. Tā ietvaros Latvijas ražotāji atbalstam pieteica tikai nelielas platības un atbalsts tika izmaksāts 18,7 tūkst. euro apmērā.Nelielais pieteiktais apjoms uz atbalstu ir skaidrojams ar labvēlīgajām augļu un dārzeņu cenām, kuras 2015. un 2016. gadā ir krietni virs 2014. gada līmeņa, pateicoties nelabvēlīgajiem laika apstākļiem lielākajās augļu un dārzeņu ražotājvalstīs (piemēram, Polija, Spānija, Itālija).Ņemot vērā, ka Krievijas embargo ir pagarināts līdz 2017. gada beigām, kā arī 2016. gada janvārī tas tika attiecināts arī uz Turciju, kas eksportēja uz Krieviju lielu daudzumu augļus un dārzeņus, pastāv risks, ka Turcijas izcelsmes produkti tiks novirzīti arī uz ES tirgu. Tādējādi vēl joprojām pastāv ES augļu un dārzeņu tirgus traucējumu draudi un EK pieņēma lēmumu pagarināt ārkārtas atbalsta pasākumus augļu un dārzeņu sektoram saskaņā ar regulu Nr. 2016/921 līdz 2017. gada 30. jūnijam vai līdz dienai, kad sasniegti katrai dalībvalstij noteiktie atbalsta tiesīgie produktu daudzumi.Latvijai šim periodam pasākumu īstenošanai kopumā ir piešķirts šāds atbalstam piemērojamais apjoms: 3 600 tonnas.Lai Latvijas augļu un dārzeņu ražotājiem būtu iespēja izmantot šo ES atbalstu, ir nepieciešams grozīt noteikumus Nr. 361. Tādējādi ir sagatavots Ministru kabineta noteikumu projekts “Grozījumi Ministru kabineta 2016. gada 14. jūnija noteikumos Nr. 361 „Noteikumi par augļu un dārzeņu ražotāju organizācijām”” (turpmāk – noteikumu projekts).Noteikumu projektā tiks precizētas atsauces uz regulu Nr. 2016/921, kā arī tiks noteiktas maksimālās ES atbalsta likmes ražas nenovākšanai vai priekšlaicīgai novākšanai, kā arī izņemšanai no tirgus izplatīšanai citiem galamērķiem tiem augļiem un dārzeņiem, kas ir atbalsta tiesīgi saskaņā ar regulas Nr. 2016/921 1. panta 1. un 2.punktu un kuri tiek audzēti Latvijā.Saskaņā ar regulas Nr. 2016/921 3. pantu Latvijai noteiktais atbalsta tiesīgo produktu apjoms ir jāsadala starp ražotāju organizācijām un individuālajiem ražotājiem, kas nav ražotāju organizāciju biedri.Tā kā atbalsts ir paredzēts, lai novērstu nopietnus tirgus traucējumu draudus, tad Latvija savus aprēķinus balstīja uz tirgus orientētām saimniecībām (t.i., atbalstam var pieteikt platību, kas pārsniedz 0,3 hektārus).Saskaņā ar biedrības „Latvijas Dārznieks” un „Latvijas Augļkopju Asociācija” sniegto informāciju, platības ir šādas:* ražotāju organizācijām:
	+ tomāti – 15,50 ha,
	+ gurķi – 20,40 ha,
	+ gurķi (lauka) – 10,05 ha,
	+ burkāni – 259,75 ha,
	+ galviņkāposti – 385,96 ha,
	+ ziedkāposti, brokoļi – 34,82 ha,
	+ āboli – 9,71 ha,
	+ bumbieri – 0 ha,
	+ plūmes – 0 ha,
	+ avenes, kazenes, kazeņavenes, zīdkoka ogas – 2,84 ha,
	+ upenes, baltās vai sarkanās jāņogas, ērkšķogas – 2 ha,
	+ mellenes, brūklenes, citas melleņu (Vaccinium) ģints ogas – 81,62 ha,
	+ lielogu dzērvenes – 44,90 ha,
	+ ķirši – 3,10 ha;
* individuālajiem ražotājiem, kas nav ražotāju organizāciju biedri:
	+ tomāti – 1 ha,
	+ gurķi – 35,83 ha,
	+ burkāni – 253,90 ha,
	+ galviņkāposti – 261,06 ha,
	+ ziedkāposti, brokoļi – 39,01 ha,
	+ āboli – 2965,63 ha,
	+ bumbieri – 161,16 ha,
	+ plūmes – 89,60 ha,
	+ avenes, kazenes, kazeņavenes, zīdkoka ogas – 217,87 ha,
	+ upenes, baltās vai sarkanās jāņogas, ērkšķogas – 653,18 ha,
	+ mellenes, brūklenes, citas melleņu (Vaccinium) ģints ogas – 178,55 ha,
	+ lielogu dzērvenes – 81,83 ha,
	+ ķirši – 129,71 ha.

Saskaņā ar biedrības „Latvijas Dārznieks” sniegto informāciju ražotāju organizācijām vidējās ražība no ha sastāda: * + tomāti – 80 t/ha,
	+ gurķi – 60 t/ha,
	+ gurķi (lauka) – 30 t/ha,
	+ burkāni – 60 t/ha,
	+ galviņkāposti – 70 t/ha,
	+ ziedkāposti, brokoļi – 30 t/ha,

Savukārt individuālajiem ražotājiem, kas nav ražotāju organizāciju biedri, vidējā ražība no ha tika noteikta balstoties uz Lauku atbalsta dienesta datiem:* + tomāti – 7,25 t/ha,
	+ gurķi – 19,56 t/ha,
	+ burkāni – 38,94 t/ha,
	+ galviņkāposti – 44,31 t/ha,
	+ ziedkāposti, brokoļi – 12,39 t/ha.

Saskaņā ar „Latvijas Augļkopju Asociācija” sniegto informāciju ražotāju organizācijām un individuālajiem ražotājiem vidējās ražība no ha sastāda:* + āboli – 20,0 t/ha,
	+ bumbieri – 20,0 t/ha,
	+ plūmes – 17,0 t/ha,
	+ avenes, kazenes, kazeņavenes, zīdkoka ogas – 2,50 t/ha,
	+ upenes, baltās vai sarkanās jāņogas, ērkšķogas – 6,50 t/ha,
	+ mellenes, brūklenes, citas melleņu (Vaccinium) ģints ogas – 4,0 t/ha,
	+ lielogu dzērvenes – 5,0 t/ha,
	+ ķirši – 4,0 t/ha.

Tādējādi:* ražotāju organizācijām dārzeņi un augļi sastādīja 47 190 tonnas, kas veido 35% no iepriekšminēto dārzeņu un augļu kopējā iegūstamā ražas apjoma saimniecībās, kur ražošana notiek sākot no 0,3 ha;
* individuālajiem ražotājiem, kuri nav ražotāju organizāciju biedri, dārzeņi un augļi sastādīja 93 137 tonnas, kas veido 65 % no iepriekšminēto dārzeņu kopējā iegūstamā ražas apjoma saimniecībās, kur ražošana notiek sākot no 0,3 ha, un uz tirgu orientētās ābolu saimniecībās.

Tā kā, Latvijai noteiktais atbalsta tiesīgo produktu apjoms ir 3600 tonnas, tad, ņemot vērā iepriekšminēto, sadalījums ir šāds: ražotāju organizācijām – 1264 tonnas, un individuālajiem ražotājiem, kuri nav ražotāju organizāciju biedri, - 2336 tonnas.Šobrīd ir grūti prognozēt plānotos sasniedzamos noteiktos atbalsta tiesīgos produkta apjomus, jo tie būs atkarīgi no tirgus situācijas ārkārtas atbalsta periodā, kas ir līdz 2017. gada 30. jūnijam vai līdz dienai, kad sasniegti katrai dalībvalstij (Latvijas gadījumā 3 600 tonnas) noteiktie atbalsta tiesīgie produktu daudzumi. |
| 3. | Projekta izstrādē iesaistītās institūcijas | Lauku atbalsta dienests, biedrības „Latvijas Dārznieks” un „Latvijas Augļkopju Asociācija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz augļu un dārzeņu ražotājiem un šo ražotāju dibinātām ražotāju organizācijām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums var ietekmēt augļu un dārzeņu ražotājus, ļaujot viņiem saņemt atbalstu par ārkārtas atbalsta pasākumu īstenošanu attiecībā uz viņu saražotu produkciju. Šo pasākumu īstenošana Eiropas līmenī var sekmēt cenu stabilizēšanos katrā atsevišķā dalībvalstī.Noteikumu projekta tiesiskais regulējums radīs papildu administratīvo slogu ražotājiem, kas īstenos pagaidu ārkārtas atbalsta pasākumus augļu un dārzeņu sektorā, jo būs nepieciešams aizpildīt un iesniegt iesniegumu veidlapas un citus dokumentus.Tomēr pašlaik ir grūti novērtēt ietekmes apmērus, jo nav zināms, cik plaši Latvijas ražotāji izmantos minēto atbalstu, pamatojoties uz to, ka šobrīd ir grūti prognozēt tendences augļu un dārzeņu tirgū. |
| 3. | Administratīvo izmaksu monetārs novērtējums | Aprēķins ir veikts, pamatojoties uz pieņēmumiem, ka saskaņā ar Centrālās statistikas pārvaldes (turpmāk – CSP) datiem vienas stundas darbaspēka izmaksas lauksaimniecības sektorā 2016. gada I ceturksnī sastādīja 6,79 (*euro*), bet valsts pārvaldē – 8.34 (*euro*). Izvērtējot datus par ārkārtas atbalstu augļiem un dārzeņiem 2014./2015. gadā salīdzinājumā ar tādu pašu periodu 2015./2016. gadā, var pieņemt, ka pretendenti vidēji iesniedz sešus iesniegumus.Ievērojot to, ka augļu un dārzeņu ražotāji pieteikumus iesniedz papīra formā, var pieņemt, ka iesnieguma aizpildīšanai tiks tērēta aptuveni pusstunda.Tā kā Lauku atbalsts dienests, sadarbībā ar Valsts augu aizsardzības dienestu pēc ārkārtas atbalsta iesnieguma saņemšanas veic attiecīgo platību apsekošanu, aktu un kontroles lapu sagatavošanu, tad, balstoties uz iepriekšējo gadu pieredzi, valsts iestāžu administratīvās izmaksas veido:1. Lauku atbalsta dienests:

(8,36x10)x(6x1) = 501,6 (*euro*)1. Valsts augu aizsardzības dienests:

(8,36x2)x(6x1) = 100,32 9 (*euro*)Atbalsta pretendenta administratīvās izmaksas sastāda kopumā:40,74 (*euro*), kas veidojas: (6,79x0,5)x(6x1)= 20,37. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 100 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 100 000 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 100 000 | 0 | 0 |
| 2.1. valsts pamatbudžets | 0 | 0 | 100 000 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 |  | 0 | 0 | 0 |
| 3.1. valsts pamatbudžets | 0 |  | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | 0 |  |  |
| 5.1. valsts pamatbudžets |  | 0 |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Katrai dalībvalstij ir noteikti daudzumi, par kuriem var pretendēt uz ārkārtas atbalstu (Latvijai tie ir 3600 tonnas). Regula Nr. 2016/921 paredz, ka ES finansiālā palīdzība attiecībā uz produktiem, kas tika izņemti no tirgus bezmaksas izplatīšanai, tiks izmaksāta saskaņa ar Regulas Nr. 2016/921 II pielikumu 100% apjomā. ES finansiālā palīdzība par priekšlaicīgi novāktiem vai nenovāktiem produktiem ražotāju organizāciju biedriem sasniegs 75% no likmēm izplatīšanai citiem galamērķiem (pārējie 25% ir jāsedz ražotāju organizācijai), savukārt ražotājiem, kas nav ražotāju organizācijas biedri, 50% no likmēm izplatīšanai citiem galamērķiem. Valsts finansējums šajā gadījumā nav jāparedz.Lauku atbalsta dienests veiks maksājumus tikai pēc tam, kad būs saņemti visi iesniegumi. Šobrīd ir grūti paredzēt finansējuma apjomu, jo tas būs atkarīgs no iesniegumu skaita un no tirgus situācijas ārkārtas atbalsta periodā, kas ir līdz 2017. gada 30. jūnijam vai līdz dienai, kad sasniegti katrai dalībvalstij(Latvijas gadījumā 3 600 tonnas) noteiktie atbalsta tiesīgie produktu daudzumi. ES atbalsts 100% apmērā ārkārtas pasākumu īstenošanai ir vienreizējs atbalsts saskaņā ar Regulu Nr.2016/921 un nav saistīts ar Zemkopības ministrijas budžetā jau ieplānotajiem finanšu līdzekļiem augļu un dārzeņu ražotāju grupām un ražotāju organizācijām.Maksājumi tiks veikti no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014-2020)” jau ieplānoto finansējumu 2017. gadā un turpmākiem gadiem šī atbalsts nodrošināšanai.Nepieciešamo finansējumu noteikumu projekta īstenošanai Zemkopības ministrija normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

*Anotācijas IV sadaļa un V sadaļas 2. tabula – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2016. gada 10. jūnija Deleģētā Regula (ES) Nr. 2016/921, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2016. gada 10. jūnija Deleģētā Regula (ES) Nr. 2016/921, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2016/9211. pants | 1.un2.punkts | Ieviests pilnībā. | Neparedz stingrākas prasības. |
| Regulas Nr.2016/921 1. panta 1. punkts un 3. pants | 2.punkts | Ieviests pilnībā. | Neparedz stingrākas prasības. |
| Regulas Nr.2016/921 1. panta 3. punkts,4., 5., 6., 7. un 8. pants | 3.punkts | Ieviests pilnībā. | Neparedz stingrākas prasības. |
| Regulas Nr.2016/9216. panta 2. punkts | 4., 5. un 8. punkts | Ieviests pilnībā. | Neparedz stingrākas prasības. |
| Regulas Nr.2016/9219. pants | 6.punkts | Ieviests pilnībā. | Neparedz stingrākas prasības. |
| Regulas Nr.2016/92110. pants | 7. un 9. punkts | Ieviests pilnībā. | Neparedz stingrākas prasības. |
| Regulas Nr.2016/9212. panta 3. un 4. punkts un 9., 10. un 11. pants | 10.punkts | Ieviests pilnībā. | Neparedz stingrākas prasības. |
| Regulas Nr.2016/9211. pantu | 11.punkts | Ieviestas pilnībā. | Neparedz stingrākas prasības. |
| Regulas Nr.2016/921 II pielikums | 12. punkts | Ieviestas pilnībā. | Neparedz stingrākas prasības. |
| Regulas Nr.2016/921 5. panta 2. punkts, 6. panta. 1.punkta 1. daļa | 14. punkts | Ieviestas pilnībā. | Neparedz stingrākas prasības. |
| Regulas Nr.2016/921 5. panta 3. punkts, 6. panta 1. punkts 2. daļu, II pielikums | 15. punkts | Ieviestas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes  |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Ministru kabineta noteikumu projektu ir ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts apspriests ar Lauksaimnieku organizācijas sadarbības padomi, Lauksaimniecības Kooperatīvu asociāciju, biedrību „Latvijas dārznieks”, Latvijas augļkopju asociāciju un Zemnieku Saeimu. |
| 3. | Sabiedrības līdzdalības rezultāti  | Sociālie partneri atbalsta noteikumu projekta tālāku virzību. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

25.10.2016. 13:47

2652

I.Ozola

67027019, Inese.Ozola@zm.gov.lv